**Сейсембаева Мереке Бейсенбаевна,**

№30 Қақпатас орта мектептің

бастауыш сынып мұғалімі,

Жамбыл облысы, Қордай ауданы

**Мектепке бару бағытын құрастыру**

|  |  |
| --- | --- |
| **Пән:** қазақ тілі  **Ұзақ мерзімді жоспар бөлімі: Менің мектебім**  **Сынып: 1А** | |
| **Осы сабақта қол жеткізілетін оқу мақсаттары (оқу бағдарламасына сілтеме)** | 1.3.5.1 тақырыпқа байланысты керекті сөздер, сызбалар, суреттер, белгілер қолдана отырып, жай сөйлемдер/мәтін құрастыру және жазу.  1.2.1.2 Оқудың түрлерін (буындап оқу, жиі кездесетін сөздерді тұтас оқу, түсініп оқу) қолдану  Рр әрпімен және дыбысымен танысу |
| **Сабақ мақсаттары** | **Барлық оқушылар:** сөздерді буынға бөледі, сөзден сөйлем құрайды.  **Көптеген оқушылар**: Мәтінді тұтас оқиды. Кей сөйлемдердің мағынасын түсінеді  **Кейбір оқушылар**: Мәтінді тұтас оқып, мазмұндай алады. |
| **Бағалау критерийлері** | мәтін бойынша қойылған сұрақтарға жауап береді;  - Мәтінге қатысты көзқарасын айтады;  - Өз ойын түсіндіреді. |
| **Тілдік мақсаттар** | Сөздерді, дыбыстарды орфоэпиялық нормаларға сәйкес дұрыс айту |
| **Құндылықтарды дарыту** | Достық қарым-қатынас |
| **Пәнаралық байланыстар** | Дүниетану, ғылымға кіріспе, математика |
| **АКТ қолдану дағдылары** | Тақтада сызу, қарау, тыңдау |
| **Бастапқы білім** | мәтін иллюстрациясы бойынша сұрақтар қоя білу немесе оқығаны бойынша қойылған сұраққа жауап беру (мұғалім көмегімен) |

|  |  |  |
| --- | --- | --- |
| **Сабақтың жоспарланған кезеңдері** | **Сабақтағы жоспарланған іс-әрекет** | **Ресурстар** |
| Сабақтың басы  1 мин  3 мин | **Таңғы шеңбер**  *Орнымыздан тұрамыз,*  *Үлкен шеңбер құрамыз.*  *Қазақ тілі ұнайды,*  *Қара, тыңда, орында*  *Кейін сенен сұрайды. (қимылмен көрсету)*  Бүгінгі күнге барлықтарыңа сәттілік тілеймін.  **Хормен оқу**  Өлеңді бірнеше рет қайталау арқылы оқушыларға қосылып хормен айтуға мүмкіндік беру.  Мектепке келдім,  Оқушы болдым.  Тәртіпті баламын  Оқып, білім аламын.  -Өлең не жайлы? Мен қайда келдім? Мен кім болдым? Қандай бала боламын? Не үшін мектепке келдім?  -Бүгінгі сабақ мектеп тақырыбына байланысты. Біз енді үйден мектепке дейінгі жолды суреттейміз. Бағытын құрастырамыз. | Интерактивті тақта  слайдтар |
| Сабақ ортасы  6 мин  10 мин  3 минут  2 минут  8 минут  5 мин | **1Ұ) Өлең оқу**  «Жетпіс пен жеті» өлеңін оқу. Өлең мазмұны бойынша сұрақтар қою. Түсінгендерін әңгімелету.  **2.Ж**) **Сызба бойынша жұмыс**  Оқушылар үйден өздері сызып келген мектепке келу бағыты бойынша жұпта бір-біріне әңгімелеп береді, топта талқылайды. Оқушылар үйден шыққаннан бастап жүрген жолдарын (сызба, белгі, символдар арқылы, оң жақта, сол жақта кездесетін нысандарды нақтылау) жазады. Мүмкіндігінше түрлі жолдармен жүру.  **Сергіту сәті**  Көңілді сергіту жаттығулары  **3. Жаңылтпаш оқу, қайталату.**  - Ара, ара, аралар  Гүлдерден сорып бал алар  Алысқа ұшып бара алар  Бал тәтті ғой балалар.   * Жаңылтпаш не жайында? – Аралар * Ара сөзінде бізге таныс емес қай әріп? * Ендеше бүгін Р әрпімен және дыбысымен танысамыз.   **Бейнекөрініс «Рр әрпі»**   1. Р дыбысының дауыссыз дыбыс екенін айту 2. Р дыбысынан басталатын және р дыбысы келетін сөздер ойлату. Буынға бөлу. Сөздің қай жерінде кездесетінін анықтау. 3. Сөздермен сөйлемдер құрастыру   **4. Дәптермен жұмыс**  1. Рр әрпін жазу.  2. Ара сөзін буынға бөліп жазу. | өлең  Жолсызба парақтары  Көңілді сергіту жаттығулары  жаңылтпаш |
| Сабақтың соңы  5 минут | Мектеп жайлы өлеңдер оқу, өлең мазмұны бойынша сұрақтар қою.  Оқушыларға өз сөздерімен түсінгендерін әңгімелеп беруді ұсыну. |  |
| **Саралау – оқушыларға қалай көбірек қолдау көрсетуді жоспарлайсыз? Қабілеті жоғары оқушыларға қандай міндет қоюды жоспарлап отырсыз?** | **Бағалау – оқушылардың материалды меңгеру деңгейін қалай тексеруді жоспарлайсыз?**  **Қ)** Оқушылардың жолсызбаны сызып, қарапайым жай сөйлемдерді пайдалана отырып, баяндау қабілетін бақылау арқылы бағалаймын. | **Денсаулық және қауіпсіздік техникасының сақталуы** |
| Өздері сұрақ құрастыра алады, жауап бере алады. | Мәтін бойынша қойылған сұрақтарға жауап береді;  - Мәтінге қатысты көзқарасын айтады;  - Өз ойын түсіндіреді. | Сергіту сәті |
| **Сабақ бойынша рефлексия**  Сабақ мақсаттары /оқу мақсаттары дұрыс қойылған ба?  Оқушылардың барлығы ОМ қол жеткізді ме?  Жеткізбесе, неліктен?  Сабақта саралау дұрыс жүргізілді ме?  Сабақтың уақыттық кезеңдері сақталды ма?  Сабақ жоспарынан қандай ауытқулар болды, неліктен? | |  |